b"\n_START_ARTICLE_\nHenrik de la Chapelle\n_START_PARAGRAPH_\nHenrik de la Chapelle (s. 24. tammikuuta 1955) on suomalainen liikemies ja julkisuudessa tunnettu yhten\xc3\xa4 Helsingin Jokereiden suurimmista omistajista. H\xc3\xa4n asuu perheineen Sipoossa.\n_START_SECTION_\nLiiketoimia ja luottamusasemia\n_START_PARAGRAPH_\nDe la Chapelle toimii omistamansa CHC-Invest Oy -yhti\xc3\xb6n kautta my\xc3\xb6s Helsinki International Horse Show'n taustayhti\xc3\xb6n BCM Scanhorse Oy:n keskeisen\xc3\xa4 omistajana sek\xc3\xa4 hallituksen puheenjohtajana. Vuonna 2002 De la Chapelle perusti yhdess\xc3\xa4 Harry Harkimon ja Harry Damst\xc3\xa9nin kanssa Kullo Golf -kent\xc3\xa4n._NEWLINE_De la Chapelle on my\xc3\xb6s yksi uuden Anna-k\xc3\xa4teisautomaattiketjun p\xc3\xa4\xc3\xa4omistajista. H\xc3\xa4n toimii G\xc3\xb6sta Serlachiuksen taides\xc3\xa4\xc3\xa4ti\xc3\xb6n puheenjohtajana. Siin\xc3\xa4 virassa h\xc3\xa4n aloitti 2009."